पाएं अपने शहर की ताज़ा ख़बरें और फ्री ई-पेपरडाउनलोड करें
केंट थाना क्षेत्र में रहने वाली 22 वर्षीय युवती ने विगत 10 अप्रैल की रात अपने घर पर फाँसी लगाकर आत्महत्या कर ली थी। युवती की मौत के मामले की जाँच में यह बात सामने आई कि युवती के साथ उसके प्रेमी ने झाँसा देकर उसका दैहिक शोषण किया और जब वह गर्भवती हो गयी तो उसने शादी करने से इनकार कर दिया था।
इस बात से परिवार की बदनामी हाेने के डर से उसने आत्महत्या कर ली। जाँच उपरांत आरोपी प्रेमी के खिलाफ दुराचार व युवती को आत्महत्या के लिए प्रेरित करने का मामला दर्ज किया गया है। केंट टीआई विजय तिवारी ने बताया कि युवती द्वारा फाँसी लगाने के बाद शव का पीएम कराया गया जिसमें उसके गर्भवती होने की जानकारी सामने आई थी।
इस मामले में युवती के परिजनों के कथन लिए गये जिसमें यह बात सामने आई कि मृतका के क्षेत्र में रहने वाले नीरज रजक नामक युवक से प्रेम संबंध थे और उसने शादी का झाँसा देकर युवती का दैहिक शोषण किया और यातना दी। जब उसे इस बात का पता चला कि उसकी प्रेमिका गर्भवती हो गयी है और युवती ने शादी के लिए दबाव बनाया तो उसने शादी करने से इनकार कर दिया था।
इसके बाद युवती को अपनी व परिवार की बदनामी का डर था और उसने अपने घर में फाँसी लगाकर आत्महत्या कर ली थी। जाँच उपरांत केंट पुलिस ने आरोपी प्रेमी नीरज रजक के खिलाफ दुराचार व युवती को अत्महत्या के लिए प्रेरित करने की धाराओं के तहत मामला दर्ज कर उसकी गिरफ्तारी के प्रयास शुरू किए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn